# **DECIZIA ETAPEI DE ÎNCADRARE**

## Nr. număr din 24.04.2017

DRAFT

Ca urmare a solicitării de emitere a acordului de mediu adresate de **S.C. COMFRIG S.R.L.**, cu sediul în Str. B.P.HASDEU, Nr. 19, Zalău , Judetul Sălaj, ...., înregistrată la APM Salaj cu nr. 1227/03.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.04.2017,că proiectul **Amenajare drum acces de traversare ravenă, acoperire, respectiv colectare ape pluviale din incinta proprietăţii şi racordare la canalul pluvial colectat** propus a fi amplasat în comuna Românaşi, satul Ciumărna , nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 pct. .10, lit b.şi pct. 13, lit a, ;

b1) Mărimea proiectului :

Prin proiect se propune :

1. Amenajare drum de acces de traversare ravenă

2.Colectarea apelor pluviale din incintă şi racordarea la canalul pluvial proiectat

3.Canalul pluvial proiectat pozat pe talvegul ravenei şi umplerea ravenei cu pamânt

**Drum de acces de traversare ravenă:**  Drumul de acces proiectat are o singură bandă de circulaţie de 3,50 m lăţime şi trotuare de 1 m lăţime pe margine . La marginea exterioară a trotuarelor s-a prevăzut un parapet metalic de 0,90m înălţime , iar parapetul se realizează din ţeavă cu diametru de 63,5 mm şi zabrele din fier beton OB 37 şi diametru de 18 mm

Stâlpii se vor amplasa la o distanţă de 2 m încastrat în fundaţie de beton simplu , Drumul de acces proiectat se racordează pe malul drept la o platformă de parcare existentă în incintă , iar la malul stâng se termină la coama taluzului existent

**Colectarea apelor pluviale din incintă şi racordarea la canalul pluvial proiectat**

Apele pluviale de suprafaţă sunt evacuate cu pante longitudinale şi transversal natural spre ravenă fără o amenajare , se propune amplasarea unor şanţuri de gardă trapezoidale şi rigole dreptunghiulare din beton armat acoperit cu grătar metalic pentru colectarea şi racordarea la canalizarea pluvială proiectată, respectiv la ravena cu secţiune transversal neacoperită cu pământ

**4.Canalul pluvial** proiectat este pozat pe talvegul ravenei şi umplerea ravenei cu pamânt

**Utilităţi**

**Alimentarea cu apă:** nu este cazul

Încălzirea spaţiilor : nu este cazul .

b2) cumularea cu alte proiecte: - nu este cazul;

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul .

**Apele pluviale:**  din şanţurile drumului naţional sunt conduse în ravena cu ajutorul podelelor tubulare cu diametru de 800 , s-a proiectat o reţea de şanţuri pe malul stâng al ravenei racordate la cele două podeşe tubulare . Podeţul tubular se racordează la ravena cu o cameră de cădere executat din beton simplu C16/20**;**

Apele pluviale de pe platforma carosabilă de parcare şi accesul la Popasul Romanilor sunt dirijate la santul de gard prevăzut pe malul stâng al ravenei

b5) producţia de deşeuri: conform Legii 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

**c.** Localizarea proiectului: ;

c1) utilizarea existentă a terenului: conform certificatului de urbanism nr. 4/28.01.2017 emis de Primăria Comunei Românaşi ;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect

Realizarea reţelelor de canalizare etanşe pentru a preveni poluarea solului şi a pânzei freatice.

f) Respectarea prevederilor Ordinului MS nr. 119/2014, privind nivelul de zgomot.

g) Interzicerea depozitării direct pe sol a deşeurilor sau a materialelor cu pericol de poluare.

h) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data 24.04.2017 au fost solicitate următoarele acte/avize

.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. Aurica GREC**

Şef serviciu Avize, Acorduri, Autorizaţii

ing. Ghizella Balint

Întocmit,

ing. Filomela Pop